text: Sydjylland skal have sin egen grænseminister
  14 september 2010 kl. 12.43
  Der er store fordele ved at oprette ministerium i grænselandet, mener folketingsmedlem Eva Kjer Hansen.
  Det skriver Jydske Vestkysten.
   
  Folketingsmedlem Eva Hansen vil sende et forslag til statsministeren om at få oprettet et grænseministerium. 
  Fordelen vil i følge hende være, at få samlet ressourcer og viden om landsdelen på ét sted.
   
  - Som det er nu, er ansvaret for grænselandet placeret i en række forskellige ministerier. Det er altså svært at finde rundt i regeringskontorerne og der mangler med denne spredning et grundlæggende kendskab til grænselandet, siger folketingsmedlem Eva Kjer Hansen (V, som selv er født og opvokset i Aabenraa.
  Formanden  i Region Syddanmark, Carl Holst,  bakker op om idéen. Han mener det vil styrke forholdet til Christiansborg.
  